IGNALINOS RAJONO SAVIVALDYBĖS TARYBA

SPRENDIMAS

DĖL IGNALINOS RAJONO SAVIVALDYBĖS TARYBOS 2020 M. LIEPOS 16 D. SPRENDIMO NR. T-179 „DĖL IGNALINOS RAJONO SAVIVALDYBĖS SMULKAUS IR VIDUTINIO VERSLO RĖMIMO TVARKOS APRAŠO PATVIRTINIMO“ PAKEITIMO

2020 m. rugsėjo 17 d. Nr. T-210

Ignalina

Vadovaudamasi Lietuvos Respublikos vietos savivaldos įstatymo 6 straipsnio 38 punktu, 16 straipsnio 2 dalies 18 punktu, 4 dalimi, 18 straipsnio 1 dalimi, Lietuvos Respublikos smulkiojo ir vidutinio verslo plėtros įstatymo 5 straipsnio 1 dalimi, 6 ir 7 straipsniais, įgyvendindama Ignalinos rajono savivaldybės 2018–2024 metų strateginio plėtros plano, patvirtinto Ignalinos rajono savivaldybės tarybos 2017 m. gruodžio 21 d. sprendimu Nr. T-153 „Dėl Ignalinos rajono savivaldybės 2018–2024 metų strateginio plėtros plano patvirtinimo“, III dalies „Ignalinos rajono savivaldybės plėtros vizija, prioritetai, tikslai ir uždaviniai“ I prioriteto „Rajono ekonominė ir kompleksinė plėtra“ 1.2 tikslo „Verslo aplinkos gerinimas ir investicijų pritraukimo skatinimas“ 1.2.1 uždavinį „Vystyti verslo plėtrai ir investicijoms reikalingą infrastruktūrą“, Ignalinos rajono savivaldybės 2020–2022 metų strateginio veiklos plano, patvirtinto Ignalinos rajono savivaldybės tarybos 2020 m. vasario 20 d. sprendimu Nr. T-23 „Dėl Ignalinos rajono savivaldybės 2020–2022 metų strateginio veiklos plano patvirtinimo“, Aplinkos apsaugos, verslo, užimtumo rėmimo ir žemės ūkio plėtros programos suvestinės priedo 1 lentelės „Aplinkos apsaugos, verslo, užimtumo rėmimo ir žemės ūkio plėtros programos Nr. 4 tikslų, uždavinių, priemonių maksimalių asignavimų ir produkto vertinimo kriterijų suvestinė“ 1.2.1 priemonę, Ignalinos rajono savivaldybės taryba nusprendžia :

1. Pakeisti Ignalinos rajono savivaldybės smulkaus ir vidutinio verslo rėmimo tvarkos aprašą, patvirtintą Ignalinos rajono savivaldybės tarybos 2020 m. liepos 16 d. sprendimu Nr. T-179 „Dėl Ignalinos rajono savivaldybės smulkaus ir vidutinio verslo rėmimo tvarkos aprašo patvirtinimo“ (toliau – aprašas):

1.1. Pakeisti aprašo 8 punktą ir jį išdėstyti taip:

„8. SVV subjektas pripažįstamas tinkamu gauti finansavimą, jei jis atitinka SVV subjekto apibrėžimą, pateiktą Lietuvos Respublikos smulkiojo ir vidutinio verslo plėtros įstatyme.“.

1.2. Pakeisti aprašo 9 punktą ir jį išdėstyti taip:

„9. Teikti paraiškas gali smulkiojo ir vidutinio verslo subjektai:“.

1.3. Pakeisti aprašo 9.1 papunktį ir jį išdėstyti taip:

„9.1. kurie ne mažiau kaip 7 mėnesius iki paraiškos pateikimo yra įregistruoti ir veiklą vykdo savivaldybės teritorijoje (nurodant juridinių asmenų buveinės adresą);“.

1.4. Pakeisti aprašo 9.2 papunktį ir jį išdėstyti taip:

„9.2. deklaravę gyvenamąją vietą Ignalinos rajone ne trumpiau kaip 7 mėnesius iki paraiškos pateikimo ir vykdę veiklą ne trumpiau kaip 7 mėnesius (ne mažiau kaip 140 dienų) einamaisiais ir praėjusiais metais iki paraiškos pateikimo (dirbantys pagal verslo liudijimus, individualios veiklos pažymas);“.

1.5. Pakeisti aprašo 9.3 papunktį ir jį išdėstyti taip:

„9.3. neturintys įsiskolinimų (visiškai atsiskaitę):“.

1.6. Pakeisti aprašo 19 punktą ir jį išdėstyti taip:

„19. Paraiškas finansinei paramai gauti svarsto, vertina ir siūlymą dėl finansinės paramos skyrimo administracijos direktoriui teikia Ignalinos rajono savivaldybės administracijos direktoriaus įsakymu iš 7 narių sudaryta komisija (toliau – komisija). Komisija sudaroma iš trijų savivaldybės tarybos narių, keturių savivaldybės administracijos valstybės tarnautojų. Komisijos posėdyje gali dalyvauti SVV subjekto, pateikusio paraišką, vadovas arba jo įgaliotas asmuo. Sprendimai priimami komisijos balsų dauguma, o balsams pasiskirsčius po lygiai, sprendimą lemia komisijos pirmininko balsas.“.

1.7. Pakeisti aprašo 29.2 papunktį ir jį išdėstyti taip:

„29.2. paraiškos teikėjas – jaunas žmogus (paraiškos teikėjas, atitinkantis Lietuvos Respublikos jaunimo politikos pagrindų įstatymo 2 straipsnio 6 punkte nurodytą sąvoką);“.

1.8. Pakeisti aprašo 1 priedą ir jį išdėstyti nauja redakcija (pridedama).

2. Paskelbti šį sprendimą Teisės aktų registre ir Ignalinos rajono savivaldybės interneto svetainėje www.ignalina.lt.

Savivaldybės meras	Justas Rasikas

Ignalinos rajono savivaldybės smulkaus ir vidutinio verslo rėmimo tvarkos aprašo

1 priedas

PARAIŠKA GAUTI FINANSINĘ PARAMĄ

_______m._______________ ___ d.

Ignalina

SVV subjekto pavadinimas arba vardas, pavardė	Buveinė / Adresas	Įmonės kodas arba asmens kodas
Telefono Nr. El. pašto adresas	Banko sąskaitos pavadinimas ir Nr.	Interneto puslapis
Įmonės įkūrimo data (veiklos pradžios data)	Įmonės darbuotojų skaičius	Veikla, kuriai prašoma finansinė parama Ekonominės veiklos rūšies kodas (EVRK)

INFORMACIJA APIE PRAŠOMĄ FINANSAVIMĄ
Trumpas aprašymas, kodėl prašoma finansavimo ir kaip tai siejasi su pagrindine vykdoma veikla. Kur vykdoma veikla. Kokios konkrečios veiklos buvo atliktos ar yra numatomos, patirtų išlaidų data ir kita informacija. Kaip perkama įranga (nauja), susijusi su paslaugų teikimu ir (ar) prekių, gaminių ar produkcijos gamyba. Jei rengiamas verslo planas ir (ar) paraiška gauti finansinę paramą iš kitų fondų, nurodomi projekto tikslai, rezultatai, pasekmės ir poveikis. Jei įgyvendinamas infrastruktūros projektas, kuo jo įgyvendinimas prisideda / susijęs su įmonės veikla, ir pan.

Duomenys apie per dvejus paskutinius metus gautą finansavimą iš Ignalinos rajono savivaldybės biudžeto lėšų, skirtų verslui remti (jei finansavimas negautas, pažymima „NEGAUTA“)	Finansavimo forma (kokiam tikslui gautas finansavimas)	Lėšų gavimo data	Gauta lėšų suma Eur

Prašau suteikti man (mano atstovaujamai įmonei) finansinę paramą iš Ignalinos rajono savivaldybės smulkaus ir vidutinio verslo subjektų finansavimo programos lėšų.

Prašoma paramos forma (žymėti ):

Įmonės steigimo išlaidoms kompensuoti	Prašoma paramos suma su PVM – _______________ Eur (pildoma kai SVV subjektas nėra PVM mokėtojas)	Prašoma pramos suma be PVM – _______________ Eur (pildoma kai SVV subjektas yra PVM mokėtojas)
Interneto svetainės sukūrimo išlaidoms kompensuoti	Prašoma paramos suma su PVM – _______________ Eur (pildoma kai SVV subjektas nėra PVM mokėtojas)	Prašoma pramos suma be PVM – _______________ Eur (pildoma kai SVV subjektas yra PVM mokėtojas)
Rinkodaros ir informavimo priemonių išlaidoms kompensuoti: Reklaminių leidinių, skrajučių, išlaidoms Dalyvavimui parodose Iškabų, stendų, lauko reklamų, kelio ženklų su nuorodomis įrengimo išlaidoms	Prašoma paramos suma su PVM – _______________ Eur (pildoma kai SVV subjektas nėra PVM mokėtojas)	Prašoma pramos suma be PVM – _______________ Eur (pildoma kai SVV subjektas yra PVM mokėtojas)
Palūkanų kompensavimui už paskolas, gaunamas verslo plėtros projektams įgyvendinti	Prašoma paramos suma su PVM – _______________ Eur (pildoma kai SVV subjektas nėra PVM mokėtojas)	Prašoma pramos suma be PVM – _______________ Eur (pildoma kai SVV subjektas yra PVM mokėtojas)
Verslo planų, investicinių projektų ir paraiškų gauti finansinę paramą iš kitų fondų parengimo išlaidoms	Prašoma paramos suma su PVM – _______________ Eur (pildoma kai SVV subjektas nėra PVM mokėtojas)	Prašoma pramos suma be PVM – _______________ Eur (pildoma kai SVV subjektas yra PVM mokėtojas)
Veiklos plėtros – įrangos įsigijimo – išlaidoms kompensuoti	Prašoma paramos suma su PVM – _______________ Eur (pildoma kai SVV subjektas nėra PVM mokėtojas)	Prašoma pramos suma be PVM – _______________ Eur (pildoma kai SVV subjektas yra PVM mokėtojas)
Įrangos draudimui – dalyvaujant Užimtumo tarnybos prie Socialinės apsaugos ir darbo ministerijos vykdomose programose	Prašoma paramos suma su PVM – _______________ Eur (pildoma kai SVV subjektas nėra PVM mokėtojas)	Prašoma pramos suma be PVM – _______________ Eur (pildoma kai SVV subjektas yra PVM mokėtojas)
Seminarams, kvalifikacijos kėlimo kursams	Prašoma paramos suma su PVM – _______________ Eur (pildoma kai SVV subjektas nėra PVM mokėtojas)	Prašoma pramos suma be PVM – _______________ Eur (pildoma kai SVV subjektas yra PVM mokėtojas)
Iš viso	_____________ Eur	_____________ Eur

Su finansinės paramos gavimo sąlygomis, lėšų skyrimo tvarka ir iš to atsirandančiais įsipareigojimais esu susipažinęs (-usi).

PRIDEDAMA. Dokumentai, įrodantys patirtas išlaidas:

Pridedamų dokumentų sąrašas:	Lapų skaičius

(pareigos)	(parašas)	(vardas, pavardė)
A.V.

_________